text: Hvis du har undret dig over, hvordan årets julesild fra Launis bliver lavet, så har du mulighed for at finde ud af det onsdag aften. I 15 år har Launis hvert år lavet en julesild, og smagen er forskellig hver gang. Forberedelserne begynder allerede tidligt i det nye år i februar og marts. Forskellige kokke finder på hver deres opskrift, og vinderen kåres i juli. Op til julen er der ekstra travlt, når silden skal pakkes, og det bliver pakket omkring 4000 glas i timen. I år kan man vente at smage æbletern, solbær, appelsin og forskellige krydderi i julesilden. Julesilden ender på bordet hos både danskere, svenskere og nordmænd. Se mere om hvordan julesilden bliver til onsdag i Nordjylland LIVE klokken 19.30.
summary: Hvert år laver Launis en ny julesild. I år er der blandt andet æbletern, solbær og forskellige krydderi i. Op til jul er der travlt med få pakket årets julesild, og der pakkes omkring 4000 glas i timen.